## Odluka o postupku imenovanja i zadaćama vojnih izaslanika Republike Hrvatske

### NN 88/1993 (1.10.1993.), Odluka o postupku imenovanja i zadaćama vojnih izaslanika Republike Hrvatske

# PREDSJEDNIK REPUBLIKE HRVATSKE

Na temelju članka 99. i 100. Ustava Republike Hrvatske i članka 47.
Zakona o obrani (proćišćeni tekst "Narodne novine", br 74/93),
donosim

## ODLUKU

### o postupku imenovanja i zadaćama vojnih izaslanika Republike Hrvatske

I.

Postignuti razvoj diplomatskih aktivnosti Republike Hrvatske i zahtjevi
redovnog protokola u međudržavnim odnosima nalažu da se komunikacija dviju
država o vojnim pitanjima odvija između službenih vojnih predstavnika.
Glede toga nužno je da i Republika Hrvatska suglasno svojim interesima
i prioritetima uputi u određene zemlje svoje vojne izaslanike ili ustroji
veća vojna izaslanstva u okviru diplomatskih predstavništava Republike
Hrvatske.

II.

Zadaće vojnih izaslanika i vojnih izaslanstava u cjelini su osobito
sljedeće:

a) afirmacija oružanih snaga i državne politike Republike Hrvatske;

b) predstavljanje i zastupanje oružanih snaga Republike Hrvatske u svim
kontaktima sa predstavnicima ministarstva obrane i drugim vojnim ustanovama
i organizacijama države primeteljice;

c) promatranje i izvješćivanje o vojnoj, vojno-političkoj i ekonomskoj
situaciji u zemlji primateljici;

d) po posebnom ovlaštenju obavljanje preliminarnih pregovora o svim
oblicima vojne suradnje dvije države;

e) dogovaranje i organizacija međudržavnih bilateralnih susreta vojnih
predstavnika Republike Hrvatske i vojnih predstavnika zemlje primateljice.

III.

Vojni izaslanik Republike Hrvatske je, suglasno Bečkoj koilvenciji o
diplomatskim odnosima (1961), član diplomatskog predstavništva Republike
Hrvatske u zemlji primateljici i uživa diplomatski status.

Organizacijski odgovara šefu diplomatskog predstavništva, član je kolegija
šefa predstavništva i po potrebi njegov stručni savjetnik o vojnim pitanjima.

Zbog posebnosti svoje funkcije u svom je sektoru autonoman te djeluje
suglasno dogovoru, napucima i nalozima Predsjednika Republike kao vrhovnog
zapovjednika OS RH, ministra obrane, ili pročelnika Ureda za vojne izaslanike
pri MORH, s kojima po pozivu ili potrebi neposredno komunicira. U svom
djelovanju ovlašten je i za izravne informativne kontakte s pojedinim upravama
MORH, načelnikom Glavnog stožera HV i zapovjednicima HRM i HRZ i PZO.

Vojni izaslanik može biti akreditiran u jednoj ili više država, a sa
sjedištem u jednoj od njih.

IV.

Vojni izaslanici i drugi članovi vojnih izaslanstava dužni su osobito:

a) štititi interese i ugled Republike Hrvatske i njenih oružanih snaga;

b) promicati objektivne i istinite informacije o Republici Hrvatskoj
i njenoj državnoj politici;

c) unapređivati vojnu suradnju sa zemljom primateljicom;

d) redovito izvješćivati Ministarstvo obrane, dotićno, Ured za vojne
izaslanike, o svom radu, dotično o radu vojnog izaslanstva;

e) čuvati sve informacije, arhiv i dokumente s kojima raspolažu na način
određen posebnim propisom koji se primjenjuje u diplomatskim predstavništvima;

f) djelatno sudjelovati osobnom nazoćnošću u društvenom životu oružanih
snaga zemlje primateljice i u društvenom životu u organizaciji našeg predstavništva;

g) poštivati propise, pravila ponašanja i običaje u zemlji primateljici.

V. Vojnim izaslanicima Republike Hrvatske, ostalim članovima vojnih
izaslanstava te članovima njihove uže obitelji osobito je zabranjeno:

a) miješati se u unutarnje stvari zemlje primateljice;

b) preuzimati zastupanje oružanih snaga trećih država u zemlji primateljici
bez izričitog odobrenja ili naloga Ministarstva obrane ;

c) primati darove ili druge oblike materijalne ili nematerijalne naknade,
osim prigodnih i uobičajenih osobnih darova manje ili simbolićne vrijednosti;

d) primati strana odlikovanja ili druga javna priznanja bez suglasnosti
Ministarstva obrane;

e) zlorabiti privilegije i imunitete koji im pripadaju sukladno njihovom
diplomatskom statusu:

f) baviti se bilo kakvom djelatnošću nespojivom s diplomatskim statusom
kojeg imaju ili propisima i obićajima zemlje primateljice;

g) davati bilo kakve javne izjave u zemlji primateljici i u domovini
bez suglasnosti nadređenih osoba.

VI.

Postupak imenovanja vojnih izaslanika je sljedeći:

a) Ministarstvo obrane dostavlja Uredu Predsjednika Republike, Vojnom
kabinetu, prijedlog za imenovanje određene osobe za vojnog izaslanika s
naznakom zemlje u kojoj će obavljati dužnost te obrazloženje popračeno
pozitivnom sigurnosnom provjerom i mišljenjem Političke uprave MORH te
životopisom;

b) Predsjednik Republike daje suglasnost za imenovanje određene osobe
za vojnog izaslanika:

c) Vojni kabinet službeno izvješćuje Ministarstvo obrane da je Predsjednik
Republike dao suglasnost za imenovanje određene osobe za vojnog izaslanika
te naznačuje za koju zemlju;

d) Po primitku službenog izvješća iz Vojnog kabineta Ministarstvo obrane
dostavlja potrebne podatke Ministarstvu vanjskih poslova uz zahtjev da
MVP diplomatskim putem suglasno s praksom države primateljice priopći namjeru
Republike Hrvatske da određenu osobu imenuje za vojnog izaslanika u toj
državi;

e) Po primitku suglasnosti (ili odbijanja) od zemlje primateljice Ministarstvo
vanjskih poslova službeno izvješćuje Ministarstvo obrane;

f) Ministarstvo obrane na temelju te suglasnosti priređuje prijedlog
odluke o imenovanju vojnog izaslanika i dostavlja ga u Vojni kabinet gdje
se priređuje odluka i podnosi Predsjedniku Republike na potpis;

g) Nakon potpisa odluke od strane Predsjednika Republike, Ministarstvo
obrane o tome izvješćuje Ministarstvo vanjskih poslova koje vojnog izaslanika,
uz prethodno izdavanje diplomatske putovnice, upućuje u pripadajuće diplomatsko
predstavništvo;

h) Diplomatsko predstavništvo RH notificira ministarstvu vanjskih poslova
države primateljice dolazak vojnog izaslanika kao svog člana.

VII.

Djelatnoj vojnoj osobi upućenoj u svojstvu vojnog izaslanika ili u svojstvu
člana vojnog izaslanstva izvan Republike Hrvatske, plaća i druge naknade
i prava određuju se u načelu suglasno propisima o plaćama i drugim naknadama
djelatnika Ministarstva vanjskih poslova vodeći računa o činu, odgovornostima,
zadacima i poslovima vojnih izaslanika te uvjetima pod kojima se ti poslovi
obavljaju.

Pravilnik o plaćama, drugim naknadama i pravima vojnih izaslanstava.
te drugih članova vojnih izaslanstava, te o pravima bračnog druga i članova
uže obitelji, utvrđuje i donosi ministar obrane.

VIII.

U pojedinim zemljama, a po odluci Predsjednika Republike na prijedlog
ministra obrane, mogu se ustrojiti i veća vojna izaslanstva u okviru diplomatskih
predstavništava Republike Hrvatske.

Propisnik o ustroju vojnih izaslanstava, uvjetima i načinu izbora ostalih
članova vojnih izaslanstava te o postupku imenovanja donosi ministar obrane.

IX.

Na službeni zahtjev Ujedinjenih naroda. KESS-a te drugih međunarodnih
čimbenika. Republika Hrvatske može uputiti pripadnike svojih oružanih snaga
na obavljanje dužnosti u okviru mirovnih misija koje ti čimbenici provode.

Odluku u svakom pojedinom slučaju, a na temelju prijedloga Ministarstva
obrane, donosi predsjednik Republike.

X.

Ova odluka stupa na snagu odmah i objavit će se u "Narodnim novinama".

Broj : PA7-85/ I -93.

Zagreb, 21. rujna 1993.

Predsjednik Republike Hrvatske

**dr. Franjo Tuđman v. r.**

Odluka, NN 88/1993-1720
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)